Ungal-a yemgarad ɣef win i d-yefɣen i tikelt tamezwarut deg wayen yerzan talɣa n tferret tamezwarut; tikelt tamezwarut ur yesɛi ara tugna; azwel-is yettwaru s wunuɣ azeggaɣ, yerna tiferret-nni tesɛa unuɣ d akfay. Ma yella d tiferret tamezwarut n wungal iwumi ɛawden asizreg ad tt-naf tesɛa tugna n umaru-agi Albert Camus; unuɣ-is d amidadi imal qrib ɣer tebrek. Deg wayen yerzan tukkist i d-yeddem Albert Camus deg taggara n wungal ɣef tjellabt-is ad d-nebder belli yekkes-itt-id seg usebter semmus n tmerwin d ṣa, yellan deg yixef wis sḍis.